Un acord de pace între Rusia și Ucraina „nu va fi ușor”, spune Marco Rubio. SUA analizează condițiile impuse de Moscova
Statele Unite vor examina condițiile impuse de Rusia pentru un posibil acord de încetare a focului cu Ucraina în Marea Neagră, a declarat secretarul de stat american Marco Rubio. Oficialul a avertizat că un armistițiu nu va fi ușor de obținut și va necesita timp, relatează AFP și Agerpres.